హైదరాబాద్: డ్రగ్స్ కేసులో ఇప్పటి వరకూ విచారణకు హాజరైన నటీనటులు వేసుకున్న డ్రెస్సులపై పెద్ద చర్చ జరుగుతోందా? హీరోలు తెల్ల చొక్కాల్లోనూ.. హీరోయిన్లు నీలం రంగు దుస్తుల్లోనూ రావడం వెనుక ఏదైనా కారణం ఉందా? ఒత్తిడిలో ఉన్నప్పుడు ఇలాంటి రంగు వెనుక ఉపయోగం ఉందా? తెరపై కనిపించే హీరో, హీరోయిన్లు వేసుకునే డ్రెస్సులపై వీక్షకులకు ఎంతో ఆసక్తి ఉంటుంది. ఆ దుస్తులు నచ్చితే కొందరు వాటికి ఫిదా అవుతారు. మార్కెట్ వర్గాలు కూడా ఆ నాడిని పసిగట్టి ఆయా సినిమాలు.. నటీనటుల పేర్లు పెట్టి చీరలు, ప్యాంటు, షర్ట్స్ అమ్మకానికి పెడుతుంటాయి. డ్రగ్స్ కేసులో విచారణను ఎదుర్కొంటున్న నటీనటులు వేసుకుంటున్న డ్రెస్సులపైనా జనాల్లో ఇదే ఆసక్తి నెలకొంది. ఈనెల 19న సిట్ ముందుకు డైరెక్టర్ పూరి జగన్నాథ్ వచ్చారు. ఆయన వైట్ షర్ట్ వేసుకున్నా పెద్దగా ఎవరూ పట్టించుకోలేదు. రెండో రోజు సిట్ కార్యాలయానికి వచ్చిన శ్యాం కె నాయుడు బ్లూ షర్ట్లో వచ్చారు. దీన్ని కూడా ఎవరూ పెద్దగా పట్టించుకోలేదు. కాకపోతే తర్వాత రోజు నుంచి సిట్ ఎదుట హాజరైన సుబ్బరాజు మొదలుకుని ఆర్ట్ డైరెక్టర్ చిన్నా వరకూ అంతా వైట్ షర్ట్లోనే వచ్చారు. వీరంతా ఒకే యూనిఫాంలో ఎందుకొచ్చారనే దానిపై పెద్ద చర్చే నడుస్తోంది. వీరి తర్వాత వచ్చిన చార్మి, ముమైత్ నీలం రంగు డ్రెస్సుల్లో వచ్చారు. హీరోలు వైట్ కలర్ డ్రెస్లో, హీరోయిన్లు బ్లూ కలర్ డ్రెస్సుల్లో రావడం వెనుక కారణం ఏమై ఉంటుందా అని సర్వత్రా ఆసక్తి నెలకొంది. ఈ కలర్ థియరీకి కొందరు రకరకాల కారణాలను జోడిస్తున్నారు. తెలుపు స్వచ్ఛతకు, అమాయకత్వానికి, సింప్లిసిటీకి, ఆత్మసౌందర్యానికి తెలుపు ప్రతీకగా నిలుస్తుందంటున్నారు. ఇక నీలం రంగు మనసును చాలా కూల్గా ఉంచుతుందని.. రిలాక్స్డ్గా ఉండొచ్చని చెబుతున్నారు. అందుకే నటీనటులు ఈ కలర్ డ్రెస్సుల్లోనే విచారణకు హాజరై ఉంటారని ప్రజలు చర్చించుకుంటున్నారు.
hyderabad: drugs kesulo ippati varakuu vichaaranaku haajaraina nateenatulu vesukunna dressulapy pedda charcha jarugutonda? heerolu tella chokkaalloonuu.. heroinlu neelam rangu dustulloonuu ravadam venuka edaina kaaranam undaa? ottidilo unnappudu ilanti rangu venuka upayogam undaa? terapai kanipinche heero, heroinlu vesukune dressulapy veekshakulaku entho aasakti untundi. aa dustulu nachite kondaru vaatiki fida avutaaru. market vargaalu kuudaa aa naadini pasigatti aayaa cinimaalu.. nateenatula paerlu petti cheeralu, pyaantu, sherts ammakaniki pedutuntaayi. drugs kesulo vichaarananu edurkontunna nateenatulu vesukuntunna dressulapaina janaallo ide aasakti nelakondi. eenela 19na sit munduku director puuri jagannath vachaaru. aayana white shart vesukunna peddagaa evaruu pattinchukoledu. rendo roju sit kaaryaalayaaniki vachina shyaam ke nayudu bloo shartlo vachaaru. deenni kuudaa evaruu peddagaa pattinchukoledu. kakapothe tarvaata roju nunchi sit eduta haajaraina subbaraju modalukuni art director chinna varakuu antaa white shartlone vachaaru. veerantaa oke unifamlo endukochaarane daanipai pedda charche nadustondi. veeri tarvaata vachina charmi, mumait neelam rangu dressullo vachaaru. heerolu white kalar dreslo, heroinlu bloo kalar dressullo ravadam venuka kaaranam emai untundaa ani sarvatra aasakti nelakondi. ee kalar theareeki kondaru rakarakaala kaaranaalanu jodistunnaru. telupu swachchataku, amaayakatvaaniki, symplicitiiki, aatmasoundaryaaniki telupu prateekagaa nilustundantunnaaru. ika neelam rangu manasunu chala koolga unchutundani.. relaxedga undochani chebutunnaru. anduke nateenatulu ee kalar dressullone vichaaranaku hajarai untaarani prajalu charchinchukuntunnaaru.